ശക്തമായ മഴ തുലാമാസ പൂജയ്ക്ക് ശബരിമലയില് തീര്ഥാടകരെ പ്രവേശിപ്പിക്കാനാകില്ലെന്ന് ദേവസ്വം ബോര്ഡ് അയ്യപ്പഭക്തര് തിരികെ അവരുടെ നാടുകളിലേക്കു മടങ്ങിപ്പോകണമെന്ന് അഭ്യര്ഥിക്കുന്നതായും ദേവസ്വം ബോര്ഡ് പ്രസിഡന്റ് അഡ്വ. എന് വാസു പറഞ്ഞു. തിരുവനന്തപുരം: ശക്തമായ മഴയെതുടര്ന്ന് തുലാമാസ പൂജയ്ക്ക് ശബരിമലയില് തീര്ഥാടകരെ പ്രവേശിപ്പിക്കാനാകില്ലെന്ന് ദേവസ്വം ബോര്ഡ്. പമ്ബയില് ജലനിരപ്പ് അപകടകരമാംവിധം ഉയര്ന്നേക്കാം എന്നുള്ള കാരണവും മുന് നിര്ത്തിയാണ് തുലാമാസ പൂജയ്ക്കായി 19, 20, 21 തീയതികളില് ശബരിമലയില് ഭക്തര്ക്ക് ദര്ശനത്തിന് അനുമതി ഉണ്ടാവില്ലെന്ന് തിരുവിതാംകൂര് ദേവസ്വം ബോര്ഡ് അറിയിച്ചു. കൂടാതെ ശബരിമല ദര്ശനത്തിനായി സംസ്ഥാനത്തിന്റെ പല കേന്ദ്രങ്ങളിലും കാത്തുനില്ക്കുന്ന അയ്യപ്പഭക്തര് തിരികെ അവരുടെ നാടുകളിലേക്കു മടങ്ങിപ്പോകണമെന്ന് അഭ്യര്ഥിക്കുന്നതായും ദേവസ്വം ബോര്ഡ് പ്രസിഡന്റ് അഡ്വ. എന് വാസു പറഞ്ഞു.